เล็ง SET ไซด์เวย์อัพ หวัง “กลุ่มพลังงาน” หนุน หลังราคาน้ำมันดีดตัวขึ้น
เล็ง SET เช้าไซด์เวย์อัพ หวัง “กลุ่มพลังงาน” หนุน หลังราคาน้ำมันกลับมาปรับตัวขึ้นอีกครั้ง ให้แนวต้าน 1,710 จุด แนวรับ 1,695 จุด
เล็ง SET เช้าไซด์เวย์อัพ หวัง “กลุ่มพลังงาน” หนุน หลังราคาน้ำมันกลับมาปรับตัวขึ้นอีกครั้ง ให้แนวต้าน 1,710 จุด แนวรับ 1,695 จุด
5 เม.ย. 2565

นายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.กรุงไทย ซีมิโก้ กล่าวว่า แนวโน้มตลาดหุ้นไทยในวันนี้คาดว่าจะแกว่งตัวไซด์เวย์ โดยที่ตลาดยังไม่มีปัจจัยบวกใหม่เข้ามา แต่มองว่าราคาน้ำมันที่กลับมาปรับตัวขึ้นอีกครั้งจะเป็นผลบวกต่อหุ้นกลุ่มพลังงาน และอาจจะช่วยหนุนดัชนีได้บ้าง
ขณะเดียวกันมองว่าการซื้อขายวันนี้จะไม่มาก เนื่องจากพรุ่งนี้ตลาดหุ้นไทยจะหยุดทำการ ซึ่งวันนี้ตลาดหุ้นในเอเชียบางประเทศปิดทำการ ส่วนตลาดหุ้นในภูมิภาคเอเชียที่เปิดทำการในวันนี้ปรับตัวขึ้นในช่วงเปิดการซื้อขายและเริ่มแกว่งตัวในกรอบแคบๆ
โดยให้แนวต้าน 1,710 จุด แนวรับ 1,695 จุด